4.  การประกอบธุรกิจของแต่ละสายผลิตภัณฑ์

4.1 สายผลิตภัณฑ์ และลักษณะบริการ

ธุรกิจรายย่อย

ในปี 2554 สายธุรกิจรายย่อย มุ่งมั่นในการนำเสนอผลิตภัณฑ์และบริการทางการเงิน
รวมถึงนวัตกรรมใหม่ๆ ที่สามารถตอบสนองความต้องการของกลุ่มลูกค้าที่หลากหลาย
และเพิ่มความแข็งแกร่งในด้านการขายและช่องทางการให้บริการ

แม้ว่าธนาคารได้เผชิญกับการแข่งขันที่รุนแรง
ปริมาณเงินฝากรายย่อยของธนาคารเพิ่มขึ้นในระดับปานกลางอยู่ที่ร้อยละ 11 จากสิ้นเดือนธันวาคม
2553 อันเป็นผลมาจากการออกแคมเปญเงินฝากใหม่ระยะตั้งแต่ 3 ถึง 12
เดือนที่มีอัตราดอกเบี้ยพิเศษ นอกจากนี้ ธนาคารได้เปิดตัวผลิตภัณฑ์ที่สอดคล้องกับวงจรชีวิตของลูกค้า
อาทิ เงินฝากออมทรัพย์ ซีไอเอ็มบี ไทย จูเนียร์ เซฟเวอร์
สำหรับผู้เยาว์ที่มอบประกันภัยอุบัติเหตุส่วนบุคคลฟรี และเงินฝากออมทรัพย์เอ็กซ์ตร้า เซฟวิ่ง
ที่ให้อัตราดอกเบี้ยสูง สำหรับกลุ่มลูกค้าที่เป็นพนักงานบริษัท ขณะเดียวกัน
อัตราการเติบโตของสินเชื่อรายย่อยขยายตัวอยู่ที่ร้อยละ 9.2 เทียบกับช่วงเวลาเดียวกันกับปีก่อน
เนื่องจากการขยายตัวของสินเชื่อบ้านกู้จำนอง อันเป็นผลมาจากแคมเปญส่งเสริมการขายต่างๆ
ที่ทำร่วมกับบริษัทพัฒนาอสังหาริมทรัพย์ นอกจากนี้ ธนาคารได้มีการปรับปรุงกระบวนต่างๆ
เพื่อร่นระยะเวลาการดำเนินงาน เพิ่มความพึงพอใจของลูกค้าและความคล่องตัวในการดำเนินงาน

ทั้งนี้ เพื่อสร้างอัตราการเติบโตด้านรายได้ค่าธรรมเนียมและสร้างฐานในตลาดประกันภัย
ธนาคารได้ร่วมมือกับ บริษัท ไทยประกันชีวิต จำกัด เปิดตัวผลิตภัณฑ์ประกันต่างๆ อาทิ
ซีไอเอ็มบีไทย ซุปเปอร์ เซฟวิ่งส์ 15/7 ซีไอเอ็มบี ไทย พรีเมียร์ เซฟวิ่งส์ 10/5
และแผนประกันชีวิต ซีไอเอ็มบี ไทย สบาย รีไทร์เมนท์ ยิ้มสบายๆ หลังวันเกษียณ

ในเดือนสิงหาคม 2554 ธนาคารประสบความสำเร็จในการเปิดตัว CIMB Clicks
ซึ่งเป็นบริการธนาคารทางอินเทอร์เน็ตรูปแบบใหม่ซึ่งลูกค้าบุคคลจะได้รับความสะดวกในการบริหารจัดการบัญชีและการทำธุรกรรมทางการเงิน
เช่น การโอนเงิน และการชำระค่าสินค้าบริการต่างๆ ด้วยระบบที่มีความปลอดภัย

ธนบดีธนกิจ

ในปี 2554 ทีมธนบดีธนกิจมุ่งเน้นการสร้างมูลค่าในผลิตภัณฑ์และบริการให้แก่ลูกค้า High Net
Worth
นอกเหนือจากการให้บริการของผู้จัดการธุรกิจสัมพันธ์และการนำเสนอผลิตภัณฑ์และบริการทางการเงินที่เหมาะสมกับลูกค้าธนบดีธนกิจ
ทีมธนบดีธนกิจ ได้จัดกิจกรรมพิเศษต่างๆ
และให้คำแนะนำเกี่ยวกับการลงทุนหุ้นกู้ด้อยสิทธิและการลงทุนชนิดต่างๆ

บริการบุคคลธนกิจ (CIMB Preferred)

ปัจจุบันธนาคารมีลูกค้า CIMB Preferred 10,000 รายทั่วประเทศ ซึ่งทาง CIMB Preferred
ได้นำเสนอผลิตภัณฑ์ใหม่ๆ แก่ลูกค้าในปี 2554 คือ ผลิตภัณฑ์เงินฝากกระแสรายวนั CIMB
Preferred Current Plus เงนิ ฝากกระแสรายวัน
แบบมีดอกเบี้ยและเน้นลูกค้ากลุ่มเจ้าของธรุกิจ อีกทั้งลูกค้ากลุ่ม CIMB Preferred
ได้ให้ความสนใจกับผลิตภัณฑ์ต่างๆ ที่ธนาคารได้นำเสนอ อาทิ กองทุน CIMB - Principal
Global Bond Fund

กองทุน Trinity Property Fund กองทุน Sub Sri Thai Property Fund
และกองทุนต่างๆ ที่ให้ผลตอบแทนสูง นอกจากนี้ ทางธนาคารได้เปิดตัวบูธบริการเคลื่อนที่
ในจุดยุทธศาสตร์ต่างๆ โดยมีจุดประสงค์เพื่อเป็นการประชาสัมพันธ์ถึงสิทธิประโยชน์ต่างๆ ของ
CIMB Preferred

ปี 2554 เป็นปีที่ CIMB Preferred ในประเทศอาเซียนหลักๆ
ได้ร่วมกันพัฒนาออกผลิตภัณฑ์และบริการระดับ ภูมิภาค ซึ่ง นำไปสู่ผลิตภัณฑ์และบริการต่างๆ อาทิ
บริการ Pre-Arrival Account Opening และ บริการ CIMB Preferred Regional
Referral Program เพื่อบริการลูกค้า CIMB Preferred
ที่มีความต้องการในการเปิดบัญชีหรือลงทุนในประเทศที่อยู่ในเครือข่ายของกลุ่มซีไอเอ็มบี

นอกเหนือจากการออกผลิตภัณฑ์ ทางธนาคารได้จัดกิจกรรมพิเศษสำหรับลูกค้า CIMB Preferred
รวมถึงกิจกรรมไฮไลท์ของปีอย่าง CIMB Asia Pacific Classic ที่จัดขึ้นในประเทศมาเลเซีย
เพื่อเปิดโอกาสให้ลูกค้าCIMB Preferred
ทั่วทั้งภูมิภาคได้เข้าร่วมแข่งขันกอล์ฟแบบกระทบไหล่กับโปรกอล์ฟระดับโลก

บริหารธุรกรรมการเงิน

สายบริหารธุรกรรมการเงินของธนาคาร ซีไอเอ็มบี ไทย ให้บริการที่ครอบคลุมในด้านต่างๆ เช่น
การบริหารเงินสด (Cash Management) สินเชื่อธุรกิจการค้าระหว่างประเทศ (Trade
Finance) และ บริการด้านหลักทรัพย์
ทีมงานมีประสบการณ์ในการให้บริการคำปรึกษาและผลิตภัณฑ์ทางการเงินที่เฉพาะเจาะจงสำหรับลูกค้าแต่ละราย
เพื่อตอบสนองความต้องการของบริการทางการเงินของลูกค้าในแต่ละวันโดยใช้เครือข่ายเทคโนโลยีและบริการของธนาคาร

ปี 2554
เป็นปีที่สายบริหารธุรกรรมการเงินยังคงดำเนินการเปลี่ยนแปลงและพัฒนาทั้งทางด้านผลิตภัณฑ์ ระบบ
เทคโนโลยี และบริการต่อเนื่องจากปี 2553 ซึ่งสอดคล้องกับแผนการพัฒนาของธนาคารซีไอเอ็มบี
ไทย โดยเฉพาะงานที่เกี่ยวข้องกับการให้บริการลูกค้าซึ่งได้มีการปรับปรุงขั้นตอนต่างๆ
ในการทำงาน ตลอดจนการให้บริการ และข้อมูลต่างๆ แก่ลูกค้าหลังการขาย
ให้มีประสิทธิภาพมากยิ่งขึ้นซึ่งเป็นการเตรียมความพร้อมให้กับสายงานฯ ในการก้าวไปข้างหน้า
และสามารถรองรับการให้บริการกับลูกค้าที่จะเพิ่มจำนวนขึ้นในอนาคต
ยุทธศาสตร์ระยะยาวของสายงานฯ ยังคงเป็นการการนำเสนอผลิตภัณฑ์และบริการที่กลุ่มซีไอเอ็มบี
มีความแข็งแกร่งและความเชี่ยวชาญในระดับภูมิภาคเพื่อสร้างความแตกต่างในบริการผลิตภัณฑ์ทางการเงินที่นำเสนอแก่ลูกค้าและสร้าง
Value Proposition ในกลุ่มเป้าหมาย
เพื่อให้บริการทางธุรกรรมการเงินของธนาคารสามารถแข่งขันได้ทั้งตลาดในประเทศและตลาดภูมิภาค
นอกจากนี้ ทีมงานยังคงเสริมความสัมพันธ์อย่างต่อเนื่องกับลูกค้าทั่วประเทศผ่านเครือข่ายสาขา
ตลอดจนผ่านระบบอินเทอร์เน็ตแบงค์กิ้ง
เพื่อให้ครอบคลุมฐานลูกค้าทั่วประเทศจากภาคใต้ถึงชายฝั่งทะเลตะวันออก

การบริหารเงินสด
และสินเชื่อธุรกิจการค้าระหว่างประเทศของธนาคารเป็นการนำเสนอผลิตภัณฑ์และบริการอันหลากหลายเพื่อบริหารความเสี่ยงและเป็นเงินทุนหมุนเวียนสำหรับลูกค้า
โดย “BizChannel”
ซึ่งเป็นช่องทางบริการอินเทอร์เน็ตแบงค์กิ้งของธนาคารทำให้ลูกค้าสามารถทำธุรกรรมต่างๆ ได้เช่น
โอนเงินระหว่างประเทศผ่านช่องทางอินเตอร์เน็ต e-LC ทำธุรกรรม Bulk Transaction และ
e-Treasurer นอกเหนือ ไปจากบริการที่มีอยู่เดิม ได้แก่ บริการข้อมลู การทำธรุ
กรรมและข้อมูลบัญชี เป็นต้น นอกจากนี้ในปี 2554 ได้มีการนำเสนอบริการและพัฒนาการใหม่อื่นๆ
ที่รวมถึง บริการ Cheque Distribution ตามสาขาเฉพาะบางสาขาในเขตธุรกิจต่างๆ บริการ
MIST USD Same Day บริการ Bank@Post บริการ Foreign Currency Account สกุลเงิน
AUD และบริการ IFC Guarantee Program

การให้บริการทางด้านธุรกิจหลักทรัพย์ ซีไอเอ็มบี ไทย
ซึ่งได้รับใบอนุญาตสำหรับการให้บริการประเภทต่างๆ ได้แก่
บริการนายทะเบียนบริการเป็นผู้แทนผู้ถือหุ้นกู้ บริการบริหารกองทุนและบริการดูแลรักษาหลักทรัพย์
จากใบอนุญาตดังกล่าว ทำให้การบริการทางด้านธุรกิจหลักทรัพย์ของธนาคารเป็นไปอย่างครบวงจร
โดยรวมถึงการเป็นผู้แทนผู้ถือหุ้นกู้บริการนายทะเบียนและตัวแทนชำระเงินบริการดูแลรักษาหลักทรัพย์
บริการตัวแทนหลักทรัพย์ต่างๆ เช่นบริการ Safe Keeping เป็นต้น ทั้งนี้
การให้บริการเหล่านี้ได้รับการสนับสนุนจากระบบเทคโนโลยีที่มั่นคง
ซึ่งทำให้บริการเป็นไปอย่างมีประสิทธิภาพและมีความคล่องตัวประกอบกับความมุ่งมั่น ของทีมงาน
ทำให้บริการของธนาคารสอดคล้องกับความต้องการของลูกค้าที่มีความซับซ้อนมากขึ้น

สินทรัพย์ภายใต้การดูแลของธนาคารมาจากธุรกรรมดังต่อไปนี้ (ณ วันที่ 31 ธันวาคม 2554):

(ก) การเป็นผู้แทนผู้ถือหุ้นกู้ จำนวน 35 รายการ มูลค่า 83,785 ล้านบาท

(ข) การเป็นผู้บริหารกองทุนและดูแลหลักทรัพย์ จำนวน 45 กองทุน มูลค่า 12,166 ล้านบาท

(ค) การเป็นนายทะเบียนหลักทรัพย์ และตัวแทนชำระเงิน สำหรับหุ้นสามัญ ตั๋วแลกเงิน
พันธบัตรรัฐบาล

หุ้นกู้เอกชน รวมมูลค่า ทั้งสิ้น 97,130 ล้านบาท

(ง) การเป็นตัวแทนด้าน Long Term Facility และตัวแทนหลักทรัพย์ มูลค่า 7,400 ล้านบาท

(จ) สัญญา Safe Keeping มี 1,334 สัญญา

(ฉ) Escrow Account รวมมูลค่าทั้งสิ้น 8,000 ล้านบาท

วาณิชธนกิจ

ทีมวาณิชธนกิจของธนาคารรับผิดชอบในการให้บริการโซลูชั่นทางการเงิน
เพื่อเพิ่มมูลค่าให้แก่ธุรกิจของลูกค้าที่เป็นบรรษัทธุรกิจในฐานะที่ต้องติดต่อประสานงานกับลูกค้า
ทีมงานมีพันธกิจที่ต้องนำเสนอผลิตภัณฑ์และบริการของธนาคารครบทุกประเภทด้วยเป้าหมายในการให้บริการที่สอดคล้องกับความต้องการของลูกค้าอย่างแท้จริง

ทีมวาณิชธนกิจมีสถานะเสมือนเป็นหุ้นส่วนขององค์กรธุรกิจเอกชนไทยที่มีวิสัยทัศน์ในระดับภูมิภาค
การบริการที่ครอบคลุมทั้งธุรกรรมด้านตราสารหนี้
และธุรกรรมที่เกี่ยวกับตราสารทุนบริการให้คำปรึกษาทางการเงิน
บริการด้านบริหารเงินและผลิตภัณฑ์ที่มีอนุพันธ์แฝง รวมทั้งการบริหารเงินสด ทั้งนี้
ทีมวาณิชธนกิจมีการทำงานอย่างใกล้ชิดกับทีมพัฒนาผลิตภัณฑ์และทีมวาณิชธนกิจจากกลุ่มซีไอเอ็มบี
ในระดับภูมิภาคในการคิดค้นบริการที่ดีและตรงต่อวัตถุประสงค์ของลูกค้าที่สุด
สำหรับแผนการดำเนินงานต่อไปในอนาคต
ทีมวาณิชธนกิจมุ่งก้าวสู่การเป็นที่รู้จักและยอมรับในระดับภูมิภาค
โดยอาศัยความแข็งแกร่งและความเชี่ยวชาญของกลุ่มซีไอเอ็มบี
ทั้งในด้านความเชี่ยวชาญและความหลากหลายของผลิตภัณฑ์

ในปี 2554 ธุรกรรมที่สำคัญที่ทีมวาณิชธนกิจได้ดำเนินการมีดังนี้

•
ผู้ร่วมจัดการการจัดจำหน่ายและรับประกันการจำหน่ายหลักทรัพย์ในการนำบริษัทเข้าจดทะเบียนในตลาดหลักทรัพย์

ของบริษัท แอล เอช ไฟแนนซ์เชียล กรุ๊ป จำกัด (มหาชน) เป็นจำนวน 2,000 ล้านบาท

• ผู้ร่วมรับประกันการจำหน่ายหลักทรัพย์ในการนำบริษัทเข้าจดทะเบียนในตลาดหลักทรัพย์ของบริษัท
เอเซียพรีซิชั่น จำกัด (มหาชน) เป็นจำนวน 475 ล้านบาท

• ผู้ร่วมรับประกันการจำหน่ายหลักทรัพย์ในการนำบริษัทเข้าจดทะเบียนในตลาดหลักทรัพย์ของบริษัท
เอเชียน ไฟย์ โตซูติคอลส์ จำกัด (มหาชน) เป็นจำนวน 140 ล้านบาท

• ผู้ร่วมรับประกันการจำหน่ายหลักทรัพย์ในการนำบริษัทเข้าจดทะเบียนในตลาดหลักทรัพย์ของบริษัท
คิวทีซี เอนเนอร์ ยี่ จำกัด (มหาชน) เป็นจำนวน 100 ล้านบาท

• ผู้ร่วมรับประกันการจำหน่ายหลักทรัพย์ ในการนำบริษัทเข้าจดทะเบียนในตลาดหลักทรัพย์ของบริษัท
ยูเนี่ยน อินทราโก้ จำกัด (มหาชน) เป็นจำนวน 100 ล้านบาท

• ผู้ร่วมรับประกันการจำหน่ายหลักทรัพย์
กองทุนรวมอสังหาริมทรัพย์ของกองทุนรวมอสังหาริมทรัพย์ตรีนิตี้ เป็นจำนวน 710 ล้านบาท

•
ผู้ร่วมจัดการการจัดจำหน่ายและรับประกันการจำหน่ายหลักทรัพย์ในการจดทะเบียนและเข้าซื้อขายในตลาดหลัก
ทรัพย์ในต่างประเทศของบริษัท ศรีตรังแอโกรอินดัสทรี จำกัด (มหาชน) เป็นจำนวน 8,000
ล้านบาท

• ที่ปรึกษาทางการเงินอิสระให้แก่ บริษัท เสริมสุข จำกัด (มหาชน) ในการเสนอซื้อหลักทรัพย์

• ที่ปรึกษาทางการเงินอิสระให้แก่ บริษัท โกลว์ พลังงาน จำกัด (มหาชน) ในการควบรวมกิจการ

• ผู้จัดการร่วมในการออกหุ้นกู้ของ บริษัท โตโยต้า ลีสซิ่ง (ประเทศไทย) จำกัด เป็นจำนวน
2,800 ล้านบาท

• ผู้จัดการร่วมในการออกหุ้นกู้ของ บริษัท กรุงเทพดุสิตเวชการ จำกัด (มหาชน) เป็นจำนวน
2,500 ล้านบาท

• ผู้จัดการหลักในการออกหุ้นกู้ บริษัท ควอลิตี้ เฮาส์ จำกัด (มหาชน) เป็นจำนวน 2,000
ล้านบาท

• ผู้จัดการร่วมในการออกหุ้นกู้ของ บริษัท เซ็นทรัลพัฒนา จำกัด (มหาชน) เป็นจำนวน 1,000
ล้านบาท

• ผู้จัดการหลักในการออกหุ้นกู้ บริษัท ไทคอน อินดัสเทรียล คอนเนคชั่น จำกัด (มหาชน)
เป็นจำนวน 650 ล้านบาท

• ผู้จัดการร่วมในการออกหุ้นกู้ของ บริษัท บัตรกรุงไทย จำกัด (มหาชน) เป็นจำนวน 7,000
ล้านบาท

• ผู้จัดจำหน่ายและประกันการจัดจำหน่ายหลักในการเสนอขายหุ้นกู้รัฐวิสาหกิจ เป็นจำนวน 3,600
ล้านบาท

• ผู้จัดการหลักในการออกหุ้นกู้ด้อยสิทธิ ธนาคาร ซีไอเอ็มบี ไทย จำกัด (มหาชน) เป็นจำนวน
3,000 ล้านบาท

สายบริหารเงิน

สายบริหารเงินทำหน้าที่ให้บริการแก่ลูกค้าโดยครอบคลุมด้านการซื้อขายเงินตราต่างประเทศ อนุพันธ์
ทางการเงิน ธุรกรรมด้านตลาดเงินการจัดจำหน่ายและค้าตราสารหนี้ สำหรับภายในองค์กร
สายบริหารเงินทำหน้าที่บริหารจัดการสินทรัพย์และหนี้สินของธนาคารและควบคุมส่วนต่างอัตราดอกเบี้ยของธนาคาร
นอกจากนี้ สายบริหารเงินยังรับผิดชอบบริหารจัดการลงทุนเงินที่เป็นส่วนของผู้ถือหุ้นของธนาคาร
รวมถึงการลงทุนในบริษัทย่อยและบริษัทอื่นๆ ที่มาจากการปรับโครงสร้างหนี้

ในปี 2554
ธนาคารยังคงมีบทบาทเป็นผู้นำอย่างต่อเนื่องในด้านการจัดจำหน่ายตราสารหนี้ให้แก่ลูกค้า
โดยได้รับประโยชน์และการสนับสนุนจากฐานลูกค้าที่เป็นลูกค้ารายย่อยและลูกค้าที่เป็นสถาบัน
นอกจากนี้ สายบริหารเงินยังได้รับประโยชน์อย่างต่อเนื่องจากความเชี่ยวชาญของกลุ่มซีไอเอ็มบี
ในด้านการบริหารความเสี่ยงตราสารหนี้ผลิตภัณฑ์การลงทุนที่มีอนุพันธ์แฝง
และการอำนวยสินเชื่อในการให้บริการลูกค้าทั้งภายในและภายนอกประเทศ

ปี 2554 ธนาคารประสบความสำเร็จ นการทำธรุกรรมระหว่างประเทศภายในภูมิภาคนี้
โดยความร่วมมือจากกลุ่มซีไอ เอ็ม บี ซึ่งมีรากฐานในกลุ่มประเทศเอเชียตะวันออกเฉียงใต้
นอกจากนี้ ธนาคารยังคงเป็นผู้ค้าตราสารหนี้ที่มีปริมาณซื้อขายมากที่สุดเป็นอันดับที่ 3
ด้วยส่วนแบ่งการตลาดที่ 9.65% และเป็นผู้ให้บริการอัตราแลกเปลี่ยนที่ดีที่สุด อันดับที่ 3
ในบรรดาธนาคารต่างประเทศในประเทศไทยจาก Asia Money Poll
และเพื่อเป็นการสนับสนุนอัตราดอกเบี้ย BIBOR ธนาคารได้เป็น BIBOR Contributor
ให้แก่ธนาคารแห่งประเทศไทย

ในปี 2555 สายบริหารเงินจะยังคงแสวงหาโอกาสและดำเนินธรุกิจ
ระดับภูมิภาคร่วมกับกลุ่มซีไอเอ็มบีต่อไป
ในขณะเดียวกันจะยังคงรักษาวินัยในการบริหารจัดการความเสี่ยง และสร้างรายได้อย่างยั่งยืน ทั้งนี้
ธนาคารยังคงมุ่งมั่นที่จะเป็นผู้เสนอผลิตภัณฑ์และบริการด้านบริหารเงินที่ดีเลิศด้วยความเข้าใจถึงความต้องการของลูกค้าและสามารถให้โซลูชั่นทางการเงินได้อย่างครบวงจร
โดยจะมุ่งเน้นในนวัตกรรมทางการเงินเพื่อสนับสนุนทั้งผู้กู้และผู้ฝ
ากเงินผ่านผลติภัณฑ์ที่มีความยืดหยุ่นและมีระดับความเสี่ยงที่ยอมรับได้ นอกจากนั้น
ยังมุ่งที่จะร่วมพัฒนาให้ธนาคารซีไอเอ็มบี ไทย ให้เป็นสถาบันทางการเงินชั้นนำของไทย
ผ่านความเชี่ยวชาญด้านบริหารเงินของกลุ่มซีไอเอ็มบี โดยเฉพาะผลิตภัณฑ์ทางการเงินในประเทศ

สายบรรษัทธุรกิจ

ปัจจุบันสายบรรษัทธุรกิจให้บริการทางการเงินแก่หลากหลายภาคธุรกิจ อาทิเช่น
ภาคธุรกิจเชิงพาณิชย์ ภาคอุตสาหกรรมภาคอสังหาริมทรัพย์ และภาคขนส่ง
อีกทั้งลูกค้าส่วนใหญ่ของสายบรรษัทธุรกิจ
เป็นลูกค้าที่มีความผูกพันและใช้บริการกับธนาคารมาเป็นเวลานาน ดังนั้น สายบรรษัทธุรกิจ
เปรียบเสมือนพันธมิตรทางธรุกิจผู้อยู่เคียงข้างและให้การสนับสนุน
ลูกค้าด้านการประกอบธุรกิจเสมอมา

ในปี 2554 สายบรรษัทธุรกิจ มีอัตราการเติบโตของสินเชื่อเพิ่มขึ้นร้อยละ 27 หรือ 10,460
ล้านบาทจากปี 2553 เป็นยอดสินเชื่อสุทธิ 49,600 ล้านบาท
โดยมีอัตราการเติบโตตามภาคธุรกิจดังนี้ ภาคอุตสาหกรรม 36% ภาคอสังหาริมทรัพย์ 18%
ภาคธุรกิจค้าปลีกและค้าส่ง 18% ภาคธุรกิจโรงแรม 6% ภาคสาธารณูปโภค 6% ภาคขนส่ง 5%
และภาคธุรกิจอื่นๆ 11% สินเชื่อแบ่งตามประเภทผลิตภัณฑ์ประกอบด้วย สินเชื่อระยะยาว 43%
สินเชื่อระยะสั้น 27% และสินเชื่อธุรกรรมระหว่างประเทศ 30%

ตลอดระยะเวลาที่ผ่านมา
ธนาคารมุ่งเน้นการสนับสนุนสินเชื่อเพื่อการอนุรักษ์พลังงานมาอย่างต่อเนื่อง โดยในปี 2554
มียอดอนุมัติสินเชื่อเพื่อการอนุรักษ์พลังงานจำนวน 1,981 ล้านบาท
นอกจากนี้จากการที่ธนาคารให้การส่งเสริมและสนับสนุนการลงทุนด้านพลังงานมาโดยตลอดทำให้ธนาคาร
ซีไอเอ็มบี ไทย เป็นหนึ่งในธนาคารที่ได้รับรางวัล Thailand Energy Award 2011
ประเภทผู้ส่งเสริมด้านการอนุรักษ์พลังงานและพลังงานทดแทน
จากกรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน และยังได้รับรางวัล
ESCO Excellent Supporting Bank Award จากสถาบันพลังงานเพื่ออุตสาหกรรม
สภาอุตสาหกรรมแห่งประเทศไทยในฐานะที่ธนาคารให้การสนับสนุนกิจกรรมด้านพลังงานและสนับสนุนธุรกิจบริษัทจัดการพลังงาน
(Energy Service Company: ESCO)

ธนาคารซีไอเอ็มบี ไทย เป็นหนึ่งในสมาชิกของกลุ่มซีไอเอ็มบี
ซึ่งเป็นธนาคารที่มีเครือข่ายครอบคลุมเกือบทุกประเทศในเอเซียตะวันออกเฉียงใต้มีสาขาในประเทศ
มาเลเซีย อินโดนีเซีย สิงคโปร์ กัมพูชา และไทย
จึงทำให้ธนาคารสามารถให้การสนับสนุนลูกค้าที่ต้องการขยายการลงทุนไปในประเทศในภูมิภาคอาเซี่ยนในรูปแบบของการให้สินเชื่อธุรกรรมระหว่างประเทศ
และบริการอื่นๆ ผ่านธนาคารในกลุ่มซีไอเอ็มบี ในปี 2555
สายบรรษัทธุรกิจยังคงมุ่งเน้นบริการทางการเงินแบบครบวงจรให้กับลูกค้าจัดทำ Cross-Selling
และขยายฐานลูกค้าธุรกิจขนาดกลาง นอกจากนี้ เพื่อเพิ่มประสิทธิภาพด้านการตลาด
ได้มีการวางแผนบริหารจัดการกระบวนการอนุมัติสินเชื่อให้มีขั้นตอนและกระบวนการเพื่อเพิ่มประสิทธิภาพให้มากยิ่งขึ้น

สายธุรกิจขนาดกลาง-ขนาดย่อม

ปี 2554 นับเป็นปีที่ประสบความสำเร็จของสายธุรกิจขนาดกลาง-ขนาดย่อม
ทั้งการขยายธุรกิจและการบริหารจัดการคุณภาพสินทรัพย์ สินเชื่อมีการเติบโตขึ้นจาก 18.9
พันล้านบาทในปี 2553 เป็น 28.1 พันล้านบาทในปี 2554 เป็นการเติบโตสูงถึงร้อยละ 48.7
ในขณะที่สินเชื่อที่ไม่ก่อให้เกิดรายได้นั้นอยู่ในระดับที่ต่ำกว่าร้อยละ 1.2 นอกจากนี้
สายธุรกิจขนาดกลาง-ขนาดย่อมยังได้นำเสนอผลิตภัณฑ์และบริการทางการเงินที่เหมาะสมกับภาคธุรกิจต่างๆ
ทั้งผลิตภัณฑ์สินเชื่อเพื่อการลงทุนในธุรกิจผลิตภัณฑ์ Cash management และผลิตภัณฑ์ Trade
Finance ผ่านศูนย์ธุรกิจ 23 ศูนย์และสาขาของธนาคารอีก 157 สาขาครอบคลุมทั่วประเทศ
โดยในปี 2554 สายธุรกิจขนาดกลาง-ขนาดย่อม มุ่งเน้นในการเพิ่มส่วนแบ่งในตลาด
โดยเจาะกลุ่มลูกค้าและกลุ่มพื้นที่เป้าหมาย

ในขณะเดียวกัน สายธุรกิจขนาดกลาง-ขนาดย่อม
ได้มีการปรับปรุงประสิทธิภาพในการทำงานและโครงสร้างพื้นฐาน
และมีการยึดปฏิบัติตามการบริหารความเสี่ยงอย่างเคร่งครัด
ส่งผลให้อัตราสินเชื่อที่ไม่ก่อให้เกิดรายได้ลดลงมาอยู่ที่ระดับร้อยละ 1.2 ณ เดือนธันวาคม 2554
ซึ่งต่ำกว่าค่าเฉลี่ยของภาคธุรกิจ และต่ำกว่าร้อยละ 1.4 ของปีที่ผ่านมา นอกจากนี้
ทางสายธุรกิจได้นำเสนอผลิตภัณฑ์และบริการใหม่ๆ เช่น สินเชื่อ Micro SMEs และ Car Dealer
Financing ซึ่งช่วยตอบสนองความต้องการของลูกค้าเอสเอ็มอีที่มีความหลากหลายได้ดียิ่งขึ้น
ซึ่งMicro SMEs Biz line นั้นให้วงเงินสินเชื่อที่มีความคล่องตัวให้กับธุรกิจเอสเอ็มอี
มีกระบวนการอนุมัติสินเชื่อที่รวดเร็วผ่านเครือข่ายสาขาได้อย่างครอบคลุม

ในช่วงปีที่ผ่านมา
ธนาคารได้ร่วมมือกับภาครัฐและเอกชนจัดสัมมนาและกิจกรรมต่างๆเพื่อสร้างคุณค่าเพิ่มให้กับลูกค้า
นอกจากนี้ ธนาคารได้ใช้ความเชี่ยวชาญในระดับภูมิภาค โดยร่วมมือกับ MATRADE
จัดกิจกรรมสัมมนาให้กับ 40 บริษัทสัญชาติมาเลเซียที่ THAIFEX
และได้เข้าร่วมงานอีเวนท์ในระดับภูมิภาคต่างๆ อาทิ International Trade EXPO
ที่จัดโดยรัฐบาลของรัฐปีนัง และยังร่วมกับ Sinagapore Business Federation
จัดสัมมนาภายใต้หัวข้อ Thailand Business Know-How Investment
BusinessOpportunity in Thailand

4.2 การจัดหาผลิตภัณฑ์และบริการ

แหล่งเงินทุน

ณ วันที่ 31 ธันวาคม 2554 ธนาคารมีเงินรับฝากจำนวน 103.4 พันล้านบาท
(รวมรายการเงินฝากระหว่างธนาคารและตลาดเงิน) เงินกู้ยืม
(รวมรายการเงินกู้ยืมระหว่างธนาคารและตลาดเงิน) 42.7 พันล้านบาท
ธนาคารใช้เงินทุนประมาณร้อยละ 80.4 จากเงินทุนทั้งหมดสำหรับเงินให้สินเชื่อรวมดอกเบี้ยค้างรับ
ส่วนที่เหลือใช้ในธุรกรรมรายการระหว่างธนาคารและตลาดเงินและการลงทุน ธนาคารมีการติดตาม
Liquidity Gap
ทุกช่วงเวลาตามนโยบายของธนาคารในการควบคุมการใช้ไปของแหล่งเงินทุนให้เกิดประสิทธิภาพและประสิทธิผลสูงสุด

จากการเปรียบเทียบเงินให้สินเชื่อและเงินฝาก เงินให้สินเชื่อ (ไม่รวมดอกเบี้ยค้างรับ)
ที่มีอายุไม่เกิน 1 ปี มีจำนวน 54.3 พันล้านบาทในขณะที่เงินให้สินเชื่อที่มีอายุมากกว่า 1 ปีมีจำนวน
63.3 พันล้านบาท ในด้านเงินรับฝากที่มีอายุไม่เกิน 1 ปี มีจำนวน 102.5
พันล้านบาทและที่มีอายุมากกว่า 1 ปี มีจำนวน 0.9 พันล้านบาท

อัตราส่วนเงินกองทุนต่อสินทรัพย์เสี่ยง (Capital Adequacy Ratio)

ธนาคารแห่งประเทศไทยกำหนดให้ธนาคารพาณิชย์ต้องดำรงอัตราส่วนเงินกองทุนต่อสินทรัพย์เสี่ยงไม่ต่ำกว่าร้อยละ
8.5 โดยเงินกองทุนชั้นที่ 1 ไม่ต่ำกว่าร้อยละ 4.2 และเงินกองทุนชั้นที่ 2
ไม่เกินกว่าเงินกองทุนชั้นที่ 1

ณ วันที่ 31 ธันวาคม 2554 ธนาคารมีเงินกองทุนทั้งสิ้น 18.8 พันล้านบาท (ร้อยละ 13
ของสินทรัพย์เสี่ยง) จำแนกเป็นเงินกองทุนชั้นที่ 1 จำนวน 11.1 พันล้านบาท (ร้อยละ 7.7
ของสินทรัพย์เสี่ยง) และเงินกองทุนชั้นที่ 2 จำนวน 7.7 พันล้านบาท (ร้อยละ 5.4
ของสินทรัพย์เสี่ยง) ซึ่งเป็นการคำนวณความเพียงพอของเงินกองทุนตามเกณฑ์ Basel II ดังนั้น
ธนาคารจึงมีเงินกองทุนสูงกว่าที่กฎหมายกำหนดมากและมีความมั่นใจว่าเงินกองทุนดังกล่าวมากเพียงพอที่จะรองรับความผันผวนทางเศรษฐกิจหรือเหตุการณ์ที่อาจส่งผลกระทบต่อการดำเนินงานของธนาคารได้เป็นอย่างดีและหากมีความจำเป็นธนาคารอาจเพิ่มเงินกองทุนชั้นที่
2 โดยระดมเงินทุนผ่านตลาดทุน

หน่วย: พันล้านบาท

  --------------------------------------------- -------- -------- --------
  เงินกองทุน                                      2554     2553     2552

  กองทุนชั้นที่ 1                                    11.1     10.6     6.2

  กองทุนชั้นที่ 2                                    7.7      6.6      6.2

  เงินกองทุนรวม                                   18.8     17.2     12.4

  กองทุนชั้นที่ 1 / สินทรัพย์เสี่ยง (%)                   7.7      9.0      6.0

  กองทุนชั้นที่ 2 / สินทรัพย์เสี่ยง (%)                   5.3      5.6      6.0

  เงินกองทุนรวม / สินทรัพย์เสี่ยงรวม (%)               13.0     14.7     12.0

  สินทรัพย์เสี่ยงรวม                                 132.6    116.8    103.9
  --------------------------------------------- -------- -------- --------

นโยบายการบริหารความเสี่ยงสภาพคล่อง

คณะกรรมการธนาคารและฝ่ายจัดการมีบทบาทสำคัญยิ่งในการบริหารสภาพคล่องของธนาคาร
ความเสี่ยงด้านสภาพคล่องคือความเสี่ยงที่ธนาคารไม่สามารถหาแหล่งเงินทุนได้ทันท่วงทีต่อความต้องการทั้งในปัจจุบันและในอนาคต
ซึ่งเป็นผลสืบเนื่องจากการที่ไม่สามารถแปลงสินทรัพย์ในรูปต่างๆ
กลับมาเป็นเงินสดหรือจัดหาเงินทุนได้ไม่ทันเวลา คณะกรรมการธนาคารได้ให้อำนาจ
คณะกรรมการบริหารสินทรัพย์และหนี้สิน (ALCO) ทำหน้าที่กำกับดูแลหน่วยงานธุรกิจต่างๆ
ซึ่งรวมถึงสายบริหารเงิน ในการดูแลและบริหารสภาพคล่อง
โดยคณะกรรมการมีการบริหารสินทรัพย์และหนี้สินของธนาคารในเชิงรุกอยู่ตลอดเวลา
และมีการประชุมทุกเดือน หรือประชุมเพิ่มเติมเมื่อจำเป็น

นอกจากนี้ธนาคารมีสายบริหารความเสี่ยงทำหน้าที่ทบทวนความเสี่ยงสภาพคล่องทุกปีและเสนอนโยบายบริหารความเสี่ยงสภาพคล่องเพื่อขออนุมัติต่อคณะกรรมการธนาคาร
และเพื่อความเหมาะสมและรัดกุมในการบริหารสภาพคล่อง
ธนาคารกำหนดให้ใช้นโยบายดังกล่าวกับบริษัทย่อยด้วย
ธนาคารจะยังคงให้ความสำคัญในการขยายและพัฒนาปรับปรุงฐานลูกค้ารายย่อยเพื่อให้สอดคล้องกับการเติบโตของสินทรัพย์ของธนาคาร

กลยุทธ์หนึ่งในการบริหารสภาพคล่องของธนาคารได้แก่การผลักดันการขยายเงินฝากออมทรัพย์และเงินฝากกระแสรายวัน
(CASA) รวมทั้งเงินฝากประจำรายย่อย ซึ่งเป็นแหล่งเงินทุนที่มีต้นทุนการเงินต่ำและมั่นคง
ในขณะที่ใช้เงินฝาก (รวมตั๋วแลกเงิน)
จากลูกค้าบรรษัทธุรกิจหรือรายใหญ่ซึ่งมีความอ่อนไหวในด้านราคามากกว่ารายย่อยเป็นช่องทางในการบริหารความสมดุลของการระดมเงินและสภาพคล่องของธนาคาร
โดยธนาคารมีทีมงานที่รับผิดชอบในการวางกลยุทธ์การตลาดให้เหมาะสมสำหรับลูกค้าแต่ละกลุ่มและเสริมความสัมพันธ์กับลูกค้าให้แข็งแกร่งยิ่งขึ้นอันจะนำไปสู่การรักษาการเติบ
โตของเงิน ฝากในระยะยาว นอกจากนี้
ธนาคารมีการจัดทำระบบเตือนล่วงหน้าซึ่งจะมีการติดตามดูแลอย่างใกล้ชิด
ตลอดจนมีแผนระดมเงินฉุกเฉิน ซึ่งจะทำให้ฝ่ายจัดการสามารถดำเนินมาตรการต่างๆ
ได้อย่างมีประสิทธิภาพและประสิทธิผลในภาวะที่ขาดสภาพคล่อง ตลอดจนภาวะที่ตลาดไม่เอื้ออำนวย

นโยบายหลักประกัน

ธนาคารมีนโยบายการให้สินเชื่อโดยให้ความสำคัญต่อความสามารถในการชำระหนี้
โดยพิจารณากระแสเงินสดจากการดำเนินงานตามปกติของลูกค้าและแหล่งอื่นๆ ที่จะนำมาชำระหนี้
อย่างไรก็ตาม ธนาคารก็ให้ความสำคัญต่อหลักประกันที่จะมาค้ำประกันการกู้ยืมด้วย
เพื่อใช้เป็นหลักประกันของการชำระหนี้และช่วยบรรเทาความเสียหายของธนาคาร
กรณีที่ลูกหนี้ผิดนัดชำระหนี้ สำหรับสินทรัพย์ที่ธนาคารจะพิจารณารับไว้เป็นหลักประกัน
ประกอบด้วยเงินฝาก พันธบัตรรัฐบาล ตราสารหนี้ ตราสารทุน ที่ดิน สิ่งปลูกสร้าง เครื่องจักร
เป็นต้น
โดยพิจารณามูลค่าหลักประกันและสัดส่วนของวงเงินต่อมูลค่าหลักประกันให้เหมาะสมกับระดับความเสี่ยงของการให้สินเชื่อ
อันดับเครดติ ของผู้กู้และสภาพคล่องของหลัก
ประกันโดยธนาคารมีนโยบายการประเมินราคาและตีราคาหลักประกันให้เป็นไปตามหลักเกณฑ์การบริหารความเสี่ยงอย่างมีประสิทธิผลและเป็นไปตามตามหลักเกณฑ์ของธนาคารแห่งประเทศไทย
โดยหลักประกันที่ธนาคารรับไว้จะต้องมีการประเมินราคาและความถี่ในการประเมินที่ต้องเป็นไปตามนโยบายที่ธนาคารกำหนดไว้

นโยบายการควบคุมดูแล และการติดตามลูกหนี้

ธนาคารได้กำหนดหลักเกณฑ์การปฏิบัติงานในการบริหารและติดตามหนี้ที่มีปัญหาและที่มีแนวโน้มที่จะมีปัญหา
(Watch-list) อย่างใกล้ชิดเพื่อสามารถแก้ปัญหาได้อย่างรวดเร็วและมีประสิทธิภาพ
และเพื่อให้การปฏิบัติงานในเรื่องการติดตามหนี้มีปัญหาเป็นมาตรฐานเดียวกันโดยได้กำหนดแนวทางการปฏิบัติงานตั้งแต่ประเภทลูกหนี้ที่อยู่ใน
Watch-list ลูกหนี้ที่กล่าวถึงพิเศษ จนถึงลูกหนี้ที่ต่ำกว่ามาตรฐานลงมา
และมีการทบทวนแนวทางการปฏิบัติงานอย่างสม่ำเสมอเพื่อปรับปรุงประสิทธิภาพให้ดียิ่งขึ้น
นอกเหนือไปจากการจัดชั้นลูกหนี้ตามที่ธนาคารแห่งประเทศไทยกำหนดแล้ว
ธนาคารยังมีการจัดชั้นหนี้ตามเกณฑ์คุณภาพ (Qualitative criteria)
ซึ่งเป็นการจัดชั้นล่วงหน้าสำหรับลูกหนี้ที่มีสัญญาณบ่งบอกว่าอาจมีปัญหาก่อนที่จะมีการผิดนัดชำระหนี้
ทั้งนี้ สำหรับลูกหนี้ Watch-list และลูกหนี้กล่าวถึงเป็นพิเศษ จะมีการจัดทำรายงาน Pre-NPL
Monitoring เพื่อติดตามลูกหนี้กลุ่มนี้อย่างใกล้ชิด ลูกหนี้กลุ่ม Pre-NPL นี้
จะแบ่งย่อยออกเป็นสองกลุ่มคือ กลุ่ม Special Alert List (SAL)
สำหรับลูกหนี้ที่มีความเสี่ยงสูงและ Non Special Alert List (Non SAL)
สำหรับลูกหนี้อื่นสำหรับ NPL (ครอบคลุมลูกหนี้จัดชั้นต่ำกว่ามาตรฐานจัดชั้นสงสัย
และจัดชั้นสงสัยจะสูญ) จะมีการจัดทำรายงาน NPL Management เป็นรายเดือน ซึ่งทั้งรายงาน
Pre-NPL Monitoring และ NPL Management
ต้องนำเสนอต่อฝ่ายจัดการและคณะกรรมการพิจารณาสินเชื่อเพื่อทราบและเพื่อพิจารณาสั่งการ
จากนโยบายควบคุมติดตามหนี้และขั้นตอนปฏิบัติดังกล่าว
จะช่วยให้ธนาคารสามารถแก้ไขหนี้ที่มีปัญหาได้ทันท่วงที
ซึ่งเป็นการลดความเสี่ยงตลอดจนเป็นการช่วยเหลือลูกหนี้ผ่านกระบวนการปรับโครงสร้างหนี้

นโยบายการปรับโครงสร้างหนี้

ธนาคารมีนโยบายที่จะดำเนินการปรับปรุงโครงสร้างหนี้ของลูกหนี้ที่ให้ความร่วมมือมีศักยภาพและแนวโน้มสามารถปฏิบัติตามเงื่อนไขที่ตกลงกันใหม่ได้
ทั้งนี้ เพื่อให้ธนาคารและลูกหนี้ได้รับประโยชน์จากการปรับปรุงโครงสร้างหนี้ร่วมกัน กล่าวคือ
ธนาคารมีโอกาสได้รับชำระหนี้คืนสูงสุดหรือมีส่วนสูญเสียต่ำสุดในขณะที่ลูกหนี้จะยังคงสามารถดำเนินธุรกิจต่อไปได้
แต่อาจต้องรับความสูญเสียบางส่วนของตนด้วย
โดยธนาคารจะดำเนินการปรับปรุงโครงสร้างหนี้ตามหลักเกณฑ์ของธนาคารแห่งประเทศไทย
และระมัดระวังมิให้เป็นการหลีกเลี่ยงการจัดชั้นหนี้การกันเงินสำรองเพิ่ม
และหลีกเลี่ยงหลักเกณฑ์การระงับรับรู้ดอกเบี้ยค้างรับเป็นรายได้

ธนาคารพิจารณาปรับปรุงโครงสร้างหนี้ทั้งที่เป็นหนี้ทั่วไปและหนี้มีปัญหา
โดยธนาคารจะถือปฏิบัติตามหลักเกณฑ์ ขั้นตอน
และวิธีการที่ได้กำหนดไว้สำหรับกระบวนการปรับปรุงโครงสร้างหนี้ ซึ่งครอบคลุมการวิเคราะห์ลูกหนี้
การอนุมัติ การจัดทำเอกสารสัญญา การติดตามและประเมินผล
ซึ่งการปฏิบัติดังกล่าวสามารถตรวจสอบควบคุมได้
และสอดคล้องกับกฎข้อบังคับของทางการและของธนาคาร
นอกเหนือจากหน่วยงานภายในของธนาคารเป็นผู้รับผิดชอบในการดำเนิน
การและประสานงานในการปรับปรุงโครงสร้างหนี้
แล้วบางกรณีธนาคารอาจมอบหมายให้บุคคลที่สามที่เป็นผู้ชำนาญการเฉพาะซึ่งได้รับอนุญาตให้ประกอบธุรกิจที่ปรึกษาทางการเงินหรือทำการปรับปรุงโครงสร้างหนี้แทนธนาคารได้
โดยเงื่อนไขปรับปรุงโครงสร้างหนี้จะต้องนำเสนอขออนุมัติต่อคณะกรรมการธนาคารหรือคณะกรรมการพิจารณาสินเชื่อ
หรือผู้มีอำนาจอนุมัติตามคำสั่งของธนาคาร

นโยบายการจัดชั้นสินทรัพย์และการตั้งสำรองค่าเผื่อหนี้สงสัยจะสูญ

ธนาคารได้ปฏิบัติตามหลักเกณฑ์ของธนาคารแห่งประเทศไทย
ที่กำหนดให้จัดชั้นสินทรัพย์และการตั้งค่าเผื่อหนี้สงสัยจะสูญตามอัตราที่กำหนดสำหรับสินทรัพย์จัดชั้นแต่ละประเภท
ทั้งนี้เป็นไปตามประกาศธนาคารแห่งประเทศไทย ที่ สนส. 31/2551 เรื่อง หลักเกณฑ์การจัดชั้นหนี้
และการกันเงินสำรองของสถาบันการเงิน ลงวันที่ 3 สิงหาคม 2551
หรือตามที่จะมีการแก้ไขโดยธนาคารแห่งประเทศไทยเป็นระยะๆ อย่างไรก็ตาม
แนวทางปฏิบัติภายในของธนาคารจะเข้มงวด โดยมีทั้งการจัดชั้นตามเกณฑ์คุณภาพ
การจัดชั้นตามจำนวนวันค้างชำระตามที่ธนาคารแห่งประเทศไทยกำหนด
และใช้ผลที่ต่ำกว่าระหว่างสองเกณฑ์ดังกล่าวเป็นผลสรุปการจัดชั้นเพื่อความรอบคอบรัดกุมยิ่งขึ้น

นอกจากนี้
ธนาคารได้ตั้งค่าเผื่อหนี้สงสัยจะสูญของเงินให้สินเชื่อตามหลักเกณฑ์ที่กำหนดโดยธนาคารแห่งประเทศไทย
และปรับปรุงเพิ่มด้วยจำนวนเงินเพิ่มเติมที่คาดว่าจะเรียกเก็บจากลูกหนี้ไม่ได้
โดยการวิเคราะห์และประเมินฐานะทางการเงินของลูกหนี้ตามเกณฑ์การพิจารณาความเสี่ยงและมูลค่าหลักประกัน
ประกอบ การตัดจำหน่ายลูกหนี้เป็นหนี้สูญหรือหนี้สูญที่ได้รับคืน
จะนำไปลดหรือเพิ่มยอดค่าเผื่อหนี้สงสัยจะสูญตามลำดับ